محلات تيرنج كان مركز تجاري فى ميدان العتبه فى القاهره وكان المالك الأصلى لمبنى تيرنج هو فيكتور تيرنج من مواليد مدينة القسطنطينيه وكان المهندس لمبنى تيرنج فى القاهره اوسكار هورويتز واحد من اللى بنوا تحف معمارية تجاريه كتيره فى اوروبا وهو معماري يهودي نمساوي اتولد فى أكتوبر 1881 فى مدينة جاجندورف فى النمسا و اللى هى دلوقتى (كرانوف فى جمهورية التشيك ) . درس العمارة في النمسا و جه الي القاهرة في الفترة 1913-1915 م بني فيها المبني التجاري « تيرينج» بميدان العتبة الخضراء و كان المقاول للمشروع هو شركة ليون رولان فيلز و من أعمال هذا المهندس فى القاهرة فيلا على ابراهيم باشا و عمارة الايموبيليا سنة 1895 وعاش فيها الكثير من اليهود، وكان بيطلق عليها اسم عمارة اليهود , وتقع فى شارع الجوهرى بالعتبة, و انتهى بنا مبنى التيرنج فى 1912-1913 وبقى من اكبر محلات البيع اللى فيها كذا دور فى القاهره. بيعتبر المبنى من طراز النيوباروك بنقوشه وقبته الجميله و اكتر اللى بيميزه هو الاربع ملايكه اللى شايلين الكرة الارضية بيتكون مبنى تيرنج من اربع تدوار فخمه بتقدم كل حاجه من اللبس و البارفانات الباريسيه والقماش الانجليزى و المنسوجات النمساويه والأدوات المنزليه الألمانيه. اتصفى نشاط محلات تيرنج فى سنة 1920 و اتحول المبنى لورش و دكاكين صغيره مهمله.